Document ID: 32010R1116
Publication Date: 2010-12-02

Title and Content:
NARIADENIE KOMISIE (EÚ) č. 1116/2010
z 2. decembra 2010,
ktorým sa ustanovujú indexy uplatniteľné na obilniny vyvážané vo forme írskej whisky na obdobie 2010/2011
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
so zreteľom na nariadenie Komisie (ES) č. 1670/2006 z 10. novembra 2006 stanovujúce určité podrobné pravidlá na uplatňovanie nariadenia Rady (ES) č. 1784/2003 vzhľadom na stanovenie a poskytovanie upravených náhrad, pokiaľ ide o obilie vyvážané vo forme určitých liehovín (2), a najmä na jeho článok 5,
keďže:
(1)
V článku 4 ods. 1 nariadenia (ES) č. 1670/2006 sa stanovuje, že množstvá obilia vhodného pre náhrady sú množstvá dané pod kontrolu a destilované, zaťažené indexom, ktorý sa musí každoročne stanovovať pre každý členský štát. Index musí vyjadrovať pomer medzi celkovými vyvezenými množstvami a celkovými predanými množstvami dotyčných liehovín na základe vývoja uvedeného v množstvách počas počtu rokov zodpovedajúcich priemernému obdobiu starnutia príslušných liehovín.
(2)
Na základe informácií, ktoré poskytlo Írsko a ktoré sa týkajú obdobia od 1. januára do 31. decembra 2009, bolo toto priemerné obdobie starnutia v roku 2009 v prípade írskej whisky päť rokov.
(3)
Mali by sa teda stanoviť indexy na obdobie od 1. októbra 2010 do 30. septembra 2011.
(4)
Článkom 10 protokolu 3 k dohode o Európskom hospodárskom priestore sa vylučuje poskytnutie náhrad za vývoz do Lichtenštajnska, na Island a do Nórska. Okrem toho Únia uzavrela s niektorými tretími krajinami dohody, ktoré obsahujú zrušenie náhrad za vývoz. Podľa článku 7 ods. 2 nariadenia (ES) č. 1670/2006 by sa to teda malo zohľadniť pri výpočte indexov na obdobie 2010/2011.
(5)
Nariadenie Komisie (EÚ) č. 81/2010 z 28. januára 2010, ktorým sa stanovujú koeficienty uplatniteľné na obilniny vyvážané vo forme írskej whisky na obdobie 2009/2010 (3), stratilo účinnosť, pretože sa týka koeficientov uplatniteľných na rok 2009/2010. V záujme zrozumiteľnosti a právnej istoty je potrebné zrušiť uvedené nariadenie,
PRIJALA TOTO NARIADENIE:
Článok 1
Indexy uvedené v článku 4 nariadenia (ES) č. 1670/2006, uplatniteľné na obilniny používané v Írsku na výrobu írskej whisky, sa na obdobie od 1. októbra 2010 do 30. septembra 2011 ustanovujú v prílohe k tomuto nariadeniu.
Článok 2
Nariadenie (EÚ) č. 81/2010 sa týmto zrušuje.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. októbra 2010 do 30. septembra 2011.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 2. decembra 2010

Classification:
Level 1 Topics: 100147
100161
100157
100146
Level 2 Topics: 100277
100191
100253
100283
100257
100190
100256
100282
Level 3 Topics: 5283
122
2106
5360
913
2487
5017
2736
4256
All Topics: 1504
1772
2193
2902
3568
5360
601